Kjukeborere

Ciinae
 Orophiinae

Kjukeborere (Ciidae, før gjerne kalt Cisidae) er en familie av små biller som lever i kjuker (Polyporaceae) som vokser på død ved. De kan være svært tallrike, det kan være hundrevis av biller av flere arter i en stor kjuke. 27 arter er funnet i Norge.

 Utseende 
Små (0,5 – 4 mm), gjerne korte, sylindriske biller, oversiden oftest sterkt hvelvet. Nesten glatte, fint hårete eller med lang utstående behåring. Lys brune til nesten svarte biller. Hodet er kort og bredt. Hos en del arter har hannene horn eller knøler på munnskjoldet eller ved Brystskjoldets (pronotum) fremkant. Antennene er forholdsvis korte og består av 8-10 ledd. De tre ytterste leddene danner en løst leddet kølle. Pronotum er bredere enn langt, som oftest sterkt hvelvet. Dekkvingene er mer eller mindre parallellsidige, gjerne sterkt hvelvet. Punktene danner som oftest ikke tydelige rekker. Beina er temmelig korte, framleggene (protibiae) har ofte karakteristiske utvekster i enden. Føttene er fire-leddete.

 Levevis 
Kjukeborerne er knyttet til kjuker eller poresopper (Polyporaceae), mens noen få arter lever kun på barksopp (Corticiaceae). Både larvene og de voksne billene gnager ganger i fruktlegemene til soppen. Ofte angriper kjukeborerne kjuker som er levende, og starter angrepet i de eldre delene (flerårige kjuker) eller borer seg rett inn i fruktlegemet (ett-årige kjuker). De ulike artene kan foretrekke ulike arter av kjuker i ulike nedbrytingsstadier. Livssyklusen er ganske kort, hele utviklingen er gjerne unnagjort på 8-10 uker. Noen arter (ikke de norske) er parthenogenetiske, det vil si at det bare finnes hunner og den nye generasjonen utvikler seg fra ubefruktede egg. Kjukeborerne har mange naturlige fiender, blant annet kortvinger, maurbiller, hettebiller, snylteveps og gallmygg.

 Systematisk inndeling / norske arter 

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea
 Familien kjukeborere, Ciidae 
 Underfamilien Ciinae
 Slekten Cis Latreille, 1796  – ca. 370 beskrevne arter, 16 i Norge:
 Cis alter Silfverberg, 1991
 Cis bidentatus (Olivier, 1790)
 Cis boleti (Scopoli, 1763)
 Cis castaneus Mellié, 1848
 Cis comptus Gyllenhal, 1827
 Cis dentatus Mellié, 1848
 Cis fagi Waltl, 1839
 Cis glabratus Mellié, 1848
 Cis hispidus (Paykull, 1798)
 Cis jacquemarti Mellié, 1848
 Cis lineatocribratus Mellié, 1848
 Cis micans (Fabricius, 1792)
 Cis punctulatus Gyllenhal, 1827
 Cis quadridens Mellié, 1848
 Cis setiger Mellié, 1848
 Slekten Ennearthron Mellié, 1847 - to arter i Norge:
 Ennearthron cornutum (Gyllenhal, 1827)
 Ennearthron laricinum (Mellié, 1848) ( = Dolichocis laricinum)
 Slekten Orthocis Casey, 1898  – fem arter i Norge:
 Orthocis alni (Gyllenhal, 1813)
 Orthocis festivus (Panzer, 1793)
 Orthocis linearis (J. Sahlberg, 1900)
 Orthocis pygmaeus (Marsham, 1802)
 Orthocis vestitus (Mellié, 1848)
 Slekten Hadreule Thomson, 1859
 Hadreule elongatula (Gyllenhal, 1827)
 Slekten Sulcacis Dury, 1917  – to arter i Norge:
 Sulcacis affinis (Gyllenhal, 1827)
 Sulcacis fronticornis (Panzer, 1809)
 Underfamilien Orophiinae Thomson, 1863
 Slekten Rhopalodontus Mellié, 1847 – to arter i Norge:
 Rhopalodontus perforatus (Gyllenhal, 1813)
 Rhopalodontus strandi Lohse, 1969
 Slekten Octotemnus Mellié, 1847  – to arter i Norge:
 Octotemnus glabriculus (Gyllenhal, 1827)
 Octotemnus mandibularis (Gyllenhal, 1813)
 Underfamilien Sphindociinae

 Referanser 

 Kilder 
 Navarrete, J.L. 1997. Ciidae. I: Solis, A. (red.): Las Familias de insectos de Costa Rica. INBio.  (på spansk)

 Silfverberg, H. 1992. Enumeratio Coleopterorum Fennoscandiae, Daniae et Baltiae (Litse over Nordens biller). Helsinki.

 Silfverberg, H. 2004. Enumeratio nova Coleopterorum Fennoscandiae, Daniae et Baltiae. Sahlbergia Vol. 9:1, 1-111.

 Eksterne lenker 

 Bugguide.net - Ciidae. Med bilder av nordamerikanske arter. 

Kategori:Biller

Kategori:Dyr formelt beskrevet av William Elford Leach